14.3.2022
SK
Úradný vestník Európskej únie
L 85/43
(5)
Príloha k vykonávaciemu rozhodnutiu (EÚ) 2021/641 bola nedávno zmenená vykonávacím rozhodnutím Komisie (EÚ) 2022/349 (4) v nadväznosti na výskyt ohnísk vysokopatogénnej aviárnej influenzy v prípade hydiny alebo vtákov chovaných v zajatí v Česku, Nemecku, Španielsku, Francúzsku, Taliansku, Holandsku, Poľsku a Portugalsku, čo bolo potrebné zohľadniť v uvedenej prílohe.
(6)
Od dátumu prijatia vykonávacieho rozhodnutia (EÚ) 2022/349 Nemecko, Španielsko, Francúzsko, Taliansko, Holandsko, Poľsko a Portugalsko oznámili Komisii výskyt ďalších ohnísk vysokopatogénnej aviárnej influenzy v zariadeniach, kde sa držala hydina alebo vtáky chované v zajatí a ktoré sa nachádzajú v oblastiach uvedených v prílohe k danému vykonávaciemu rozhodnutiu alebo mimo nich.
(7)
Príslušné orgány v Nemecku, Španielsku, Francúzsku, Taliansku, Holandsku, Poľsku a Portugalsku prijali potrebné opatrenia na kontrolu chorôb požadované v súlade s delegovaným nariadením (EÚ) 2020/687 vrátane zriadenia ochranných pásiem a pásiem dohľadu okolo týchto ohnísk.
(8)
Okrem toho sa príslušný orgán Francúzska rozhodol zriadiť ďalšie reštrikčné pásmo okolo ochranných pásiem a pásiem dohľadu alebo v ich blízkosti v určitých oblastiach so zvýšeným rizikom šírenia vysokopatogénnej aviárnej influenzy v departemente Gers uvedeného členského štátu.
(9)
Komisia preskúmala opatrenia na kontrolu chorôb, ktoré prijali Nemecko, Španielsko, Francúzsko, Taliansko, Holandsko, Poľsko a Portugalsko, a to v spolupráci s uvedenými členskými štátmi a s uspokojením konštatuje, že hranice ochranných pásiem a pásiem dohľadu v Nemecku, Španielsku, vo Francúzsku, v Taliansku, Holandsku, Poľsku a Portugalsku a ďalšieho reštrikčného pásma vo Francúzsku, ktoré zriadili príslušné orgány uvedených členských štátov sú v dostatočnej vzdialenosti od zariadení, v ktorých boli potvrdené nedávne výskyty ohnísk vysokopatogénnej aviárnej influenzy.
(10)
S cieľom predísť zbytočnému narušeniu obchodu v rámci Únie a vyhnúť sa neodôvodneným prekážkam obchodu spôsobených tretími krajinami je nevyhnutné, aby sa na úrovni Únie v spolupráci s Nemeckom, Španielskom, Francúzskom, Talianskom, Holandskom, Poľskom a Portugalskom urýchlene vymedzili ochranné pásma a pásma dohľadu zriadené týmito členskými štátmi a ďalšie reštrikčné pásmo zriadené Francúzskom v súlade s delegovaným nariadením (EÚ) 2020/687.
(11)
Preto by sa oblasti uvedené za Nemecko, Španielsko, Francúzsko, Taliansko, Holandsko, Poľsko a Portugalsko v prílohe k vykonávaciemu rozhodnutiu (EÚ) 2021/641 mali zmeniť.
(12)
Okrem toho by sa v prípade Francúzska malo v prílohe k vykonávaciemu rozhodnutiu (EÚ) 2021/641 uviesť ďalšie reštrikčné pásmo.
(13)
Vzhľadom na uvedené skutočnosti by sa mala príloha k vykonávaciemu rozhodnutiu (EÚ) 2021/641 zmeniť s cieľom aktualizovať regionalizáciu na úrovni Únie tak, aby v nej boli zahrnuté ochranné pásma a pásma dohľadu náležite zriadené príslušnými orgánmi Nemecka, Španielska, Francúzska, Talianska, Holandska, Poľska a Portugalska a ďalšie reštrikčné pásmo náležite zriadené Francúzskom v súlade s delegovaným nariadením (EÚ) 2020/687, ako aj trvanie v nich uplatniteľných obmedzení.
(14)
Vykonávacie rozhodnutie (EÚ) 2021/641 by sa preto malo zodpovedajúcim spôsobom zmeniť.
(15)
Vzhľadom na naliehavosť epidemiologickej situácie v Únii, pokiaľ ide o šírenie vysokopatogénnej aviárnej influenzy, je dôležité, aby zmeny vykonávacieho rozhodnutia (EÚ) 2021/641, ktoré sa majú vykonať týmto rozhodnutím, nadobudli účinnosť čo najskôr.
(16)
Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
(4) Vykonávacie rozhodnutie Komisie (EÚ) 2022/349 z 28. februára 2022, ktorým sa mení príloha k vykonávaciemu rozhodnutiu (EÚ) 2021/641 o núdzových opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v.
EÚ L 64, 2.3.2022, s. 60).